CELEX: C2007/069/52
Language: el
Date: 2007-03-24 00:00:00
Title: Υπόθεση T-23/07: Προσφυγή της 5ης Φεβρουαρίου 2007 — BORCO-MARKEN-IMPORT MATTHIESEN κατά ΓΕΕΑ (α)

24.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/24
            
         Προσφυγή της 5ης Φεβρουαρίου 2007 — BORCO-MARKEN-IMPORT MATTHIESEN κατά ΓΕΕΑ (α)
   (Υπόθεση T-23/07)
   (2007/C 69/52)
   Γλώσσα διαδικασίας: η γερμανική
   Διάδικοι
   
      Προσφεύγουσα: BORCO-MARKEN-IMPORT MATTHIESEN (Αμβούργο, Γερμανία) (εκπρόσωπος: M. Wolter)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς, της 30ής Νοεμβρίου 2006, στην υπόθεση R0808/2006-4·
            
         
               —
            
            
               να αποφανθεί ότι οι διατάξεις των άρθρων 7, παράγραφος 1, στοιχεία β' και γ', και 7, παράγραφος 2, του κανονισμού (ΕΚ) 40/94 δεν αποκλείουν τη δημοσίευση του σήματος του οποίου ζητείται η καταχώριση για προϊόντα της κλάσεως 33 [«αλκοολούχα ποτά (πλην του ζύθου), οίνοι, αφρώδεις οίνοι και ποτά με βάση τον οίνο»]·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Σήμα προς καταχώριση: το εικονιστικό σήμα «α »για προϊόντα της κλάσεως 33 (αίτηση αριθ. 4 634 663).
   
      Απόφαση του εξεταστή: απόρριψη της αιτήσεως καταχωρίσεως.
   
      Απόφαση του τμήματος προσφυγών: απόρριψη της προσφυγής.
   
      Λόγοι ακυρώσεως: παράβαση του άρθρου 7, παράγραφος 1, στοιχεία β' και γ', του κανονισμού (ΕΚ) 40/94 (1), δεδομένου ότι πεπλανημένως κρίθηκε ότι συντρέχει απόλυτος λόγος απορρίψεως της αιτήσεως καταχωρίσεως. Επίσης, αγνοήθηκαν το νομικό περιεχόμενο και η έννοια του άρθρου 12 του κανονισμού (ΕΚ) 40/94.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1).